Anexa

Nr. crt.	Activități silviculturale cuprinse în amenajamentul silvic, nerestricționate	Argumentare
1	Lucrările de împădurire și reîmpădurire	Implicații negative asupra ariei protejate determinate de faptul că pe aceste suprafețe se pot instala natural specii invazive sau tufărișuri. Legislația națională impune împădurirea /reîmpădurirea cu specii corespunzătoare tipului natural fundamental de pădure și implicit corespunzătoare funcțiilor de protecție atribuite ariei naturale protejate Implicații de natură penală asupra persoanelor din cadrul ocoalelor silvice care nu au realizat împădurirea în “două sezoane de vegetație”, așa cum este prevăzut la art. 110 din Legea nr. 46/2008-Codul silvic, republicată, cu modificările și completările ulterioare.
2	Lucrările de îngrijire a semințișului și a culturilor nou înființate, a arboretelor tinere (degajări, curățiri, rărituri) și a lucrărilor de igienizare a pădurilor	Lucrările de îngrijire și conducere a semințișului, a culturilor nou înființate și a arboretelor tinere au scopul de conducere a pădurilor spre structuri optime sub raportul compozițiilor, structurilor și funcțiilor, corelat cu prevederile planurilor de management, prin îndepărtarea speciilor invazive sau necorespunzătoare stațional. Impactul pe termen lung este semnificativ, întrucât nerealizarea acestor lucrări determină apariția speciilor invazive și a celor nespecifice formațiilor forestiere și implicit limitarea obiectivelor de protejat.
3	Lucrările speciale de conservare	Lucrările de conservare sunt ansamblul de intervenții necesare a se aplica în arborete de vârste înaintate, în scopul menținerii și îmbunătățirii stării lor fitosanitare și îmbunătățirii funcțiilor de protecție a arboretelor. Intervențiile în arborete sunt minimale, de regulă, nedepășind 10%, aspect care determină menținerea cu preponderență a vegetației forestiere cu vârste înaintate și cu structuri complexe.
4	Tratamentele silviculturale care promovează regenerarea naturală(grădinărite, transformare la gradinărit, cvasigrădinărite, progresive, succesive, tăieri în benzi, crâng grădinărit, crâng simplu)	Aplicarea tratamentelor silviculturale care promovează regenerarea naturală, au ca scop principal realizarea de arborete naturale, cu structuri complexe, optime sub raport ecologic și funcțional, care îndeplinesc funcțiile și obiectivele prevăzute prin planurile de management.
5	Extragerea masei lemnoase rezultate din produse accidentale(afectate de factori biotici și abiotici - doborâturi și rupturi de vânt și de zăpadă, atacuri de insecte, uscare în masă, aferente aprobărilor legale de scoatere definitivă, ocupare temporară și schimbare categorie de folosință, etc.) și a produselor extraordinare.	Nerecoltarea în cel mai scurt timp posibil a produselor accidentale va crea pe termen scurt un impact negativ semnificativ asupra ariei naturale protejate, cunoscut fiind faptul că doborâturile în masă, nerecoltate în regim de urgență, sunt urmate de atacuri de insecte(ex.ipidae) pe suprafețe extinse. Aceste fenomene afectează inclusiv habitatele forestiere din vecinătate, putând provoca chiar succesiuni de tufărișuri sau specii invazive, cu impact negativ semnificativ asupra ariei naturale protejate.